b'\n_START_ARTICLE_\nPyreneittenpaimenkoira\n_START_SECTION_\nUlkon\xc3\xa4k\xc3\xb6\n_START_PARAGRAPH_\nPyreneittenpaimenkoira on kevytrakenteinen, urosten tavoitekorkeus on 40cm - 48cm ja narttujen 38cm - 46cm (2cm ylitys sallitaan). Rungon pituus on s\xc3\xa4k\xc3\xa4korkeutta suurempi ja p\xc3\xa4\xc3\xa4 on kolmiomainen. Kuono on kapea ja kiilan muotoinen. Lyhyet korvat ovat koholla ja liikkuvaiset. Katse on hieman ep\xc3\xa4luuloinen ja silm\xc3\xa4t eritt\xc3\xa4in ilmeikk\xc3\xa4\xc3\xa4t. Ne ovat mantelinmuotoiset ja p\xc3\xa4\xc3\xa4s\xc3\xa4\xc3\xa4nt\xc3\xb6isesti tummanruskeat. Vain liuskeenharmailla ja harlekiineill\xc3\xa4 sallitaan siniset tai sinit\xc3\xa4pl\xc3\xa4iset silm\xc3\xa4t._NEWLINE_H\xc3\xa4nt\xc3\xa4 on melko lyhyt, sen p\xc3\xa4\xc3\xa4 on J:n muotoinen, eik\xc3\xa4 se juuri nouse selk\xc3\xa4linjan yl\xc3\xa4puolelle. H\xc3\xa4nt\xc3\xa4 saattaa olla luonnostaan typistetyn lyhyt. Ulkomailla korvia ja h\xc3\xa4nti\xc3\xa4 saatetaan typist\xc3\xa4\xc3\xa4 pyreneittenpaimenkoirilta mutta Suomessa se on kielletty\xc3\xa4._NEWLINE_Eturaajat ovat pystysuorat ja j\xc3\xa4nteikk\xc3\xa4\xc3\xa4t. Takaraajojen kulmaukset ovat melko voimakkaat. K\xc3\xa4p\xc3\xa4l\xc3\xa4t ovat litte\xc3\xa4t ja soikeat. K\xc3\xa4p\xc3\xa4l\xc3\xa4t ei juuri koskaan nouse korkealle liikkeess\xc3\xa4. Liike on sulavaa ja maata hipovaa._NEWLINE_Turkki on pitk\xc3\xa4 tai puolipitk\xc3\xa4 mutta aina tuuhea. Karvanlaatu vuohen ja lampaan karvan tapaista ja se on tihe\xc3\xa4mp\xc3\xa4\xc3\xa4 ja villavampaa varsinkin lantiossa ja reisiss\xc3\xa4. N\xc3\xa4iss\xc3\xa4 kohdissa voi helposti muodostua suortuvia, rastoja tai laattoja. Raajat on hapsuiset._NEWLINE_Lyhytkarvainen pyreneittenpaimenkoira_NEWLINE_S\xc3\xa4k\xc3\xa4korkeus on uroksilla 40cm - 54cm ja nartuilla 40cm - 52cm. P\xc3\xa4\xc3\xa4n karvoitus muodostuu lyhyest\xc3\xa4 ja hienolaatuisesta karvapeitteest\xc3\xa4 (face rase = lyhytkarvainen naama). Runko on hieman lyhyempi kuin pitk\xc3\xa4karvaisella pyreneittenpaimenkoiralla, l\xc3\xa4hes neli\xc3\xb6m\xc3\xa4inen. Raajat on lyhytkarvaiset. Eturaajoissa on v\xc3\xa4h\xc3\xa4iset hapsut ja  takaraajoissa housut. Lyhytkarvaise pyreneittenpaimenkoiran  k\xc3\xa4p\xc3\xa4l\xc3\xa4t ovat tiiviimm\xc3\xa4t ja kaarevammat sek\xc3\xa4 kulmaukset avoimemmat kuin pitk\xc3\xa4karvaisen. Liikkeet eiv\xc3\xa4t ole niin matalat kuin pitk\xc3\xa4karvaisella.\n_START_SECTION_\nLuonne\n_START_PARAGRAPH_\nRohkea, \xc3\xa4lyk\xc3\xa4s, sopeutuvainen, aloitekykyinen ja uskollinen is\xc3\xa4nn\xc3\xa4lleen. Se on itsep\xc3\xa4inen ja eritt\xc3\xa4in vilkas, jotta koiran energia saadaan kanavoitua ja \xc3\xa4lykkyys sek\xc3\xa4 eloisuus voidaan hy\xc3\xb6dynt\xc3\xa4\xc3\xa4 tulee omistajan olla aktiivinen joko harrastamisen tai muiden aktiviteettien parissa. T\xc3\xa4m\xc3\xa4 rotu vaatii ty\xc3\xb6t\xc3\xa4 ollakseen onnellinen ja t\xc3\xa4t\xc3\xa4 my\xc3\xb6den rauhallinen kotioloissa, energia voi muuten purkautua h\xc3\xa4iri\xc3\xb6k\xc3\xa4ytt\xc3\xa4ytymisen\xc3\xa4. Vaatii omistajaltaan kekseli\xc3\xa4isyytt\xc3\xa4, ei ankaraa otetta. Pyreneittenpaimenkoira on usein ep\xc3\xa4luuloinen vieraita kohtaan, joten se tulee tutustuttaa jo varhain kaikkeen uuteen.'